Kvalifikacija za Millstreet

Το Kvalifikacija za Millstreet (στα Ελληνικά: Προεπιλογή για το Μίλστριτ, στα Αγγλικά: Preselection for Millstreet, στα Γαλλικά: Présélection pour Millstreet) ήταν ο προκριματικός γύρος για το Διαγωνισμό Τραγουδιού της Eurovision 1993. Επτά χώρες έλαβαν μέρος, καμία από αυτές δεν συμμετείχαν στο Διαγωνισμό Τραγουδιού της Eurovision στο παρελθόν, ωστόσο κάποια τραγούδια από τη Βοσνία και Ερζεγοβίνη, την Κροατία και τη Σλοβενία είχαν εκπροσωπήσει τη Γιουγκοσλαβία σε παρελθοντικούς διαγωνισμούς. Τρεις χώρες προκρίθηκαν για τον ετήσιο διαγωνισμό της Eurovision στο Μίλστριτ της Ιρλανδίας. Διεξήχθη στις 3 Απριλίου του 1993 στο Στούντιο 1 του Κέντρου Μετάδοσης της RTV SLO στη Λιουμπλιάνα της Σλοβενίας. Η παρουσιάστρια Τάιντα Λέκτσε παρουσίασε το πρόγραμμα στα Αγγλικά, στα Γαλλικά και στα Σλοβένικα. Μετά την ερμηνεία των επτά τραγουδιών και την επιλογή των κριτών για τα τελικά αποτελέσματα, οι επτά διαγωνιζόμενοι ανέβηκαν για άλλη μια φορά επί σκηνής, αυτή τη φορά για να ερμηνεύσουν τραγούδια από το δικό τους ρεπερτόριο: ο Φάζλα της Βοσνίας και Ερζεγοβίνης ερμήνευσε το "Kiša ruši grad", οι Put της Κροατίας ερμήνευσαν το "Mom zavičaju", η Γιάνικα Σίλαμα της Εσθονίας το "I Live For Your Love", η Αντρέα Σουλάκ της Ουγγαρίας το "Don't Wanna Stop My Clock", η Ντίντα Ντράγκαν της Ρουμανίας το "Blestem (The Curse)", οι 1Χ Band της Σλοβενίας το "Novo jutro" και οι Elán της Σλοβακίας το "Od Tatier k Dunaju". Από τις επτά συμμετέχουσες χώρες, οι πρώην Γιουγκοσλαβικές δημοκρατίες της Βοσνίας και Ερζεγοβίνης, της Κροατίας και της Σλοβενίας προκρίθηκαν για τη Eurovision του 1993, που διεξήχθη στις 15 Μαΐου 1993 στο Μίλστριτ της Ιρλανδίας. Λόγω του νέου συστήματος υποβιβασμού που εισήχθη στη Eurovision, όλες οι επτά χώρες θα μπορούσαν να συμμετάσχουν στον διαγωνισμό του 1994.

 Μετά την πτώση του Σιδηρού Παραπετάσματος και τη Διάλυση της Γιουγκοσλαβίας, ο αριθμός των χωρών που επιθυμούσαν να συμμετάσχουν στο διαγωνισμό αυξήθηκε έντονα. Για δεύτερη συνεχόμενη χρονιά, η Ευρωπαϊκή Ραδιοτηλεοπτική Ένωση (EBU) επέκτεινε τον μέγιστο αριθμό συμμετεχουσών χωρών από είκοσι τρεις σε είκοσι πέντε. Καθώς η Γιουγκοσλαβία αποκλείστηκε, μόνο οι είκοσι δύο άλλες χώρες που συμμετείχαν στην έκδοση του 1992 του διαγωνισμού κέρδισαν αμέσως μια θέση στον τελικό. Η EBU αποφάσισε ότι οι τρεις τελευταίες θέσεις θα απονεμηθούν μέσω προεπιλογής, η οποία θα διοργανωνόταν από τη σλοβενική δημόσια τηλεόραση. Κάθε παράσταση είχε ορχήστρα και μαέστρο. Οι δεύτερες παραστάσεις για τις χώρες πραγματοποιήθηκαν χωρίς την ορχήστρα, με κάποιες από αυτές να είναι σε playback. Στη δεύτερη παράσταση της Ρουμανίας, ο Γιώργος Νάτσης συνόδευσε τη Ντίντα Ντράγκαν με πιάνο. Βοσνία και Ερζεγοβίνη – Εσάντ Αρναουτάλιτς Κροατία – Αντρέι Μπάσα Εσθονία – Πέετερ Λίλιγιε Ουγγαρία – Πέταρ Ουγκρίν Ρουμανία – Γιώργος Νάτσης Σλοβενία – Πέταρ Ουγκρίν Σλοβακία – Βλαντίμιρ Βάλοβιτς Για να ολοκληρωθεί η ψηφοφορία της κριτικής επιτροπής, κάθε καλλιτέχνης έπαιξε ένα δεύτερο τραγούδι από το ρεπερτόριό του. Αυτές οι παραστάσεις δεν υπολογίζονταν στους βαθμούς που έδωσε η κριτική επιτροπή. Κάθε χώρα έστειλε έναν μόνο κριτή, που ήταν παρών στο μέρος του διαγωνισμού. Ανακοίνωσαν τους βαθμούς τους όταν η κάμερα ήταν στραμμένη σε αυτούς. Βοσνία και Ερζεγοβίνη – Ισμέτα Ντερβόζ-Κρβαβάτς (Γιουγκοσλάβος εκπρόσωπος στο διαγωνισμό του 1976 ως μέλος των Ambasadori) Κροατία – Κσένιγια Ουρλίσιτς Εσθονία – Γιούρι Μακάροφ Ουγγαρία – Πέτερ Βόλφ (Ούγγρος μαέστρος το 1994 και το 1997) Ρουμανία – Aurora Andronache Σλοβενία – Μοϊμίρ Σέπε (Γιουγκοσλάβος μαέστρος το 1966 και το 1970 και Σλοβένος μαέστρος το 1997 και το 1998) Σλοβακία – Στανισλάβ Μπαρτόβιτς Διαγωνισμός Τραγουδιού Eurovision 1993 Nul Points - Information on Eurovision 1993 and Kvalifikacija za Millstreet Pre-selection 1993 Αρχειοθετήθηκε 2013-03-21 στο Wayback Machine.